Kelty Woobie 30 - Girl's Sleeping Bag
Kelty Woobie 30° - Girl's Sleeping Bag(2014)
Product Code: KEL35416914SR
Fits to: 3' / 91 cm
Shoulder girth: 44" / 112 cm
Kelty Women's Tru.Comfort 20 Sleeping Bag The North Face Women's Aleutian 20/-7 Sleeping Bag Big Agnes Encampment 15 Sleeping Bag - Reg Left Big Agnes Husted 20 Sleeping Bag - Regular Left
Big Agnes Whiskey Park 0 Sleeping Bag The North Face Cat's Meow 20 Sleeping Bag (Long) The North Face Cat's Meow Sleeping Bag - Long Coleman Silverton 25 Sleeping Bag Jacksonville Jaguars at Oakland Raiders: 2019 Week 15 NFL Pick | Football Fan Spot
HomeJacksonville Jaguars at Oakland Raiders: 2019 Week 15 NFL Pick
← New England Patriots at Cincinnati Bengals: 2019 Week 15 NFL Pick
Chicago Bears at Green Bay Packers: 2019 Week 15 NFL Pick → “Hy wat ons verlos het uit die mag van die duisternis en oorgebring het in die koninkryk van die Seun van sy liefde, in wie ons die verlossing het deur sy bloed, naamlik die vergifnis van sondes” (Kol.1:13,14).
Dink jou in die volgende situasie in: Jy ry een Vrydagmiddag van die werk af huistoe en hoor terloops oor die radio dat 30 mense op ’n geheimsinnige wyse in Indië dood is. Daar is soveel ellende in die wêreld dat jy beswaarlik kennis neem. Die volgende dag vertel jou buurman dat die siekte ook na Pakistan en aanliggende lande versprei en meer as 1000 mense al omgekom het. Medici uit talle wêrelddele is daarheen op pad om te kyk wat hulle kan doen.
Die volgende dag verneem jy dat die siekte ook na Iran, Irak en Turkye versprei het en dat die dodetal al op 80,000 staan en elke minuut styg. Maandag is die hoof koerantopskrif: Geheimsinnige siekte eis ook lewens in Europa en Engeland. Die siekte versprei soos ’n Middeleeuse plaag. Dinsdag eis die siekte ook sy tol in Amerika en Noord-Afrika en beweeg daarna vinnig suid! Mense is vreesbevange. Suid-Afrika sluit sy grense en lughawens, maar dis te laat. Die eerste sterfgeval kom in Kaapstad voor, daarna in Port Elizabeth, Kimberley, Bloemfontein, Vereeniging, Johannesburg en dan ook ...Pretoria!
Medici werk onverpoos om ’n teenmiddel te vind, maar vorder nie. Predikante sê dat dit die straf van God is en dat mense daarby moet berus. Dan kom die goeie nuus – dokters in Pretoria het die siekte geïdentifiseer en ’n teenmiddel kan gemaak word. Die bloed van iemand wat nie aangetas is nie en aan ’n baie skaars bloedgroep behoort, word benodig. Mense word dringend versoek om onverwyld na hul naaste hospitaal te gaan om hul bloed te laat toets.
Jy, jou vrou en seuntjie gaan ook. Daar is ’n lang ry mense, maar dit gaan gou. Dokters, verpleegsters en ander medici prik so vinnig as wat hulle kan vingers. Ook julle vingers. Almal wag biddend in die parkeerterrein op ’n moontlike positiewe uitslag. Mag die Here gee dat die bloed gevind word, is almal se versugting. Mense is tot die dood toe bang!
Skielik hardloop ’n dokter uit die hospitaal en roep ’n naam uit. “Pa, dis my naam!” sê jou seuntjie. Voordat jy tot verhaal kan kom, raap medici hom op en verdwyn met hom die hospitaal in. “Wat gaan nou gebeur?” vra jou vrou ontsteld. “Ek weet nie, kom ons gaan vind uit” sê jy.“Meneer, jou seun se bloed is skoon en is van die baie skaars groep wat ons benodig” sê ’n dokter.
Die nuus dat die regte bloed gevind is en ’n teenmiddel gemaak kan word, versprei soos ’n veldbrand. Mense spring op en af van vreugde, veral in die buiteland. “Meneer, ons het nie verwag dat die skenker’n minderjarige seun gaan wees nie. Gevolglik benodig ons jou skriftelike toestemming om bloed van hom te trek”sê die dokter.
Jy teken die vorm maar sien dat die blokkie waar die aantal pinte bloed wat getrek gaan word, nie ingevul is nie. “Hoeveel pinte bloed gaan julle trek?” vra jy huiwerig. “Alles!” antwoord die dokter eerlik. Dit voel vir jou asof die aarde onder jou padgee. “Maar u verstaan nie, dis my enigste seun!” stribbel jy teen. “Meneer, die wêreld het alles nodig. Teken asseblief!” pleit die dokter. Jy teken teensinnig.
“Wil u ’n oomblik alleen met hom hê?” vra die hospitaalkapelaan. Julle stap ’n entjie weg, “Mammie, pappie, wat gaan aan?” vra die seuntjie benoud. Julle verseker hom vir oulaas van julle liefde. Wanneer mediese personeel hom wegneem skreeu hy agterna: “Pappie, mammie, waarom los julle my alleen?” ’n Paar uur later sterf hy eensaam en verlate.
Die volgende Saterdagoggendword ’n roudiens vir hom gehou. Die kerk is nie juis vol nie. Van die mense wat genees is, lê nog en slaap. Ander werk in die tuin of kyk TV. Hulle het beter dinge om te doen. Dit voel vir jou om op te spring en uit te roep” Verskoon my, mense! My seun het vir julle gesterf en julle gee nie eens om nie! Beteken sy dood dan vir julle so min?“
Is dit nie wat God vanoggend vir die wêreld wil sê nie?
Paulus skryf oor dieselfde onderwerp aan die Kolossense: “Hy wat ons verlos het uit die mag van die duisternis en oorgebring het in die koninkryk van die Seun van sy liefde, in wie ons die verlossing het deur sy bloed, naamlik die vergifnis van sondes!”.
Onthou, hierdie gemeentelede was eers heidene; mense sonder Jesus en sy reinigende bloed – geestelik sterwendes. Die woord heiden klink op die oor af glad nie goed nie; dit klink onbeskaafd en kannibaalagtig. In my geestesoog sien ek inboorlinge wat om ’n groot kokende pot dans met ’n mens daarin!
In werklikheid is elke mens sonder Jesus ’n heiden want hy vereer ’n ander god, al is dit nie bewustelik nie. En hierdie god is die Satan. Gevolglik kan die mensdom in twee groepe verdeel word – diegene wat God in Jesus dien en hulle wat Hom nie dien nie, maar onder die mag van die Satan verkeer. Soos wat die bloed van die seuntjie in die verhaal besmette mense van die dood gered het, so red die bloed van Jesus mense van ’n geestelike dood.
Die teksvers praat van die verlossing uit die mag van die duisternis. Dit spreek van iemand wat in doodsgevaar was en toe deur Iemand wat die mag daartoe gehad het, gered is. Paulus noem dit ’n oorbring na die koninkryk van God. Dis ’n kragdadige handeling; juis wat Jesus aan die kruis vir ons gedoen het! Hy het die mag van die Satan, daardie houvas wat hy op die mens gehad het, deur sy bloed gebreek: “….in wie ons die verlossing het deur sy bloed, naamlik die vergifnis van sondes”.
Dis die boodskap van die kruis. Ons word daaraan herinner dat God sy eniggebore seun so afgeteken het, dat Hy in angs uitgeroep het: “...My God, my God, waarom het U My verlaat?” (Mt.27:46). Soos wat die mense in die verhaal slegs deur die bloed van die seun van die plaag bevry kon word en lewe en nie sterf nie, kan net Jesus se bloed die gif van die sonde uit ons siele kry.
Die mense in die verhaal van die seuntjie het ’n keuse gehad – hulle kon die bloed van die seuntjie gebruik of van die hand wys. So ons ook. Ons word nie gedwing nie. God dwing niemand om deur die bloed van sy Seun die geestelike dood af te weer nie. Dis ons keuse. Hy pleit egter: “Sê vir hulle: Sowaar as wat Ek leef….Ek het geen behae in die dood van die goddelose nie, maar daarin dat die goddelose hom bekeer van sy weg en lewe. Bekeer julle, bekeer julle van jul verkeerde weë! Waarom tog wil julle sterwe, o huis van Israel?” (Eseg.33:11).
Is jy dankbaar or die verlossing wat God se Seun gebring het? Getuig jou lewe daarvan? Toe dit in die verhaal bekend geword het dat ’n teenmiddel vir die plaag gevind is, was mense so bly dat hulle op en afgespring het. Dis wat ons nou en elke dag in die gees moet doen; op en af van blydskap spring!